42 H. Høffding. 



mellem individuel og social Ethik. Den subjektive Ethik angiver 

 det psykologisk-historiske Grundlag, hvorpaa den af det objektive 

 Princip ledede ethiske Bedømmelse hviler. Den objektive Ethik 

 fremstiller baade de individuelle Karakteregenskaber og de sociale 

 Livsformer, som stemme med Vurderingsprincjpet. Den objek- 

 tive Ethik indbefatter altsaa baade individuel og social Ethik. 

 Indenfor den objektive Ethik bliver det Spørgsmaal at afgjøre, 

 om den individuelle og den sociale Ethik ere uafhængige af 

 hinanden eller om den ene af dem er bestemmende for den 

 anden. Det skal afgjøres efter Velfærdsprincipet, hvor vidt 

 Individets frie Selvudfoldelse maa begrænses ved Samfunds- 

 formernes Krav eller omvendt. Der kan inden for den objek- 

 tive Ethik gjøre sig en Individualisme gjældende af anden Art 

 end den forhen omtalte, idet den ikke bygger paa Individets 

 Suverænitet, men begrundes ved Hensynet til den almindelige 

 Velfærd, der kræver saa mange selvstændige og ejendommelige 

 Udgangspunkter for Handlen som muligt. Paa tilsvarende Maade 

 gaar det med Begrundelsen af de mindre Samfunds Bestaaen 

 og Betydning inden for de større. Det almindelige Velfærds- 

 princip fordrer Hensyn til alle bevidste Væsener, hvis Lyst- og 

 Ulystfølelser kunne sæltes i Bevægelse ved Handlingerne. Men 

 netop i Følge dette Hensyn kan det blive af største Betydning, 

 at Interessen koncentrerer sig om en snevrere Kreds. Gjennem 

 Livet i Familien og i den bestemte Kaldsvirksomhed arbejdes 

 der maaske paa bedste Maade for Nationens Fremgang , og 

 gjennem Deltagelsen i det nationale Liv for Menneskehedens 

 Fremgang. Alle disse Spørgsmaal ere af mere speciel Art end 

 det, som det er denne Afhandlings Opgave at drøfte. 



18. Som vi saa i §2 er Modsætningen mellem subjektiv 

 og objektiv Ethik fra først af opstaaet ved den forskjellige 

 Vægt, der lagdes paa Handlingens indre og dens ydre Side. 

 Jeg har søgt at vise, at denne Modsætning gaar længere tilbage 

 og hænger nøje sammen med Ethikens Karakter som praktisk 

 Videnskab. Jeg vender nu til Slutning tilbage til de to Sider 



